Cheetahs kry nuwe trui vir Pro14 | Maroela Media
Terwyl die nuwe Pro14-trui die ou Vrystaatse kleure van wit en oranje behou, word die nuwe truie se oranje met (ewe groot) wit strepe om die lyf gebreek.
Tian Meyer en Oupa Mohoje met onderskeidelik die Vrystaatse Cheetahs en die Pro14-Cheetahs se truie. (Foto Cheetahs)
Die tradisionele swart broek maak plek vir ŉ oranje broek en in die plek van die rooi kouse sal die Pro14-span ook nou oranje kouse dra.
As alternatiewe trui bly die Pro14-Cheetahs by die tradisionele wit trui, met die swart broek wat egter deur ŉ witte vervang word en die kouse wat ook oranje sal wees.
♦ Die Vrystaat Cheetahs sal Saterdagaand uitdraf in dieselfde kleur truie waarmee hulle in 2006 die Curriebeker met die Blou Bulle gedeel en in 2007 die Goue Beker op Loftus gewen het. Die broek bly swart en die kouse rooi.
♦ Die Blou Bulle sal die eerste keer sedert Superrugby gespeel word, presies dieselfde kleure vir die Superreeks en die Curriebeker-reeks dra. Alle spanne van die Bulls en Blou Bulle, ook die Juniors, speel vanjaar in dieselfde trui ter viering van die bond se 80ste verjaarsdag.
Die truie is voor die tradisionele blou, met ŉ spesiale 80 jaar-wapen, en agter is die truie wit soos dit in die Superrugby-reeks was.
Dit gaan n maklike een vir die Vrystaat wees ons gaan die bulle mors
Ons sal sien of dit so maklik gaan wees Hennie